Կառավարությունը պետք է ցույց տա հակակոռուպցիոն պայքարի հաջողված օրինակներ և հասարակությունը զգա այդ փոփոխություններն իր կյանքում, տեսանելի լինի, որ սայլը տեղից շարժվում է. այս մասին այսօր գյումրիում տեղի ունեցած հակակոռուպցիոն միջոցառման ժամանակ ասաց Իրավաբանների հայկական ասոցիացիայի նախագահ, Հայաստանի ՔՀԿ-ների հակակոռուպցիոն կոալիցիայի համակարգող Կարեն Զադոյանը: Նա նշեց, որ երկրում ստեղծված իրավիճակի հիմնական պատճառը համակարգային կոռուպցիան և անպատժելիությունն է: